Държавен вестник, бр. 66, 2010 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  66
За обучение по професията „Работник в стък­
ларското производство“ с придобиване на първа 
степен на професионална квалификация на лица 
с професионален опит по тази професия може да 
се организира надграждащо обучение. Съдържа­
нието на обучението се определя след сравнение 
на компетенциите и резултатите от ученето, 
описани в Държавното образователно изискване 
за придобиване на квалификация по професията. 
2. Описание на професията
2.1. Трудови дейности, отговорности, лично­
стни качества, особености на условията на труд, 
оборудване и инструменти, изисквания за упраж­
няване на професията, определени в законови 
и подзаконови актове (здравословно състояние, 
правоспособност и др.)
Работникът в стъкларското производство може 
да работи с машини, уреди и апарати и по време 
на своята дейност осъществява дейности, свър­
зани с транспорт и съхранение на суровините, 
подготовката на суровините и тяхното включване 
в технологичния процес, наблюдение на работ­
ните процеси, извеждане на крайния продукт от 
технологичния процес и неговата подготовка за 
транспорт. При изпълнение на тези задължения 
работникът трябва да поема отговорност за своята 
работа, да спазва специфичните изисквания за 
технологична последователност на дейностите, да 
познава и спазва изискванията за качество и без­
опасни условия на труд. Работникът в стъкларското 
производство участва в производството на стъкло 
и стъкларски изделия за бита, за хранителната 
промишленост, декоративни изделия, прозорци 
(включително за коли), химиколабораторни и 
медицински стъкла, електрическо и светотехни­
ческо стъкло, стъклена вата, оптични влакна за 
комуникационните системи и др.
Работникът в стъкларското производство поема 
отговорност и предприема действия в случаи на 
констатирани отклонения от изискванията към 
транспорта, съхранението и качеството на суро­
вините, последователността на тяхното включване 
в технологичния режим, извеждането на крайния 
продукт от производството, опаковане и подготовка 
за транспорт.
Работникът в стъкларското производство тряб­
ва да бъде наблюдателен, точен и прецизен при 
изпълнение на трудовата си дейност, отговорен за 
качеството на своята работа. Той трябва да създава 
и поддържа добри взаимоотношения с колеги и с 
ръководния персонал на предприятието/фирмата. 
Едно от изискванията за неговата успешна работа 
е да знае как да реагира в критична ситуация с цел 
своевременно отстраняване на възникнал проблем 
и свеждане до минимум на възможните загуби 
и опасности. Реалните производствени условия 
изискват работникът да може да заема няколко 
работни места в стъкларското производство, да 
може да се адаптира при промяна на технологич­
ните процеси и при въвеждане на нова техника. 
Това налага той да има готовност за обучение и 
придобиване на нови компетенции, необходими 
за променящите се условия на труд. 
Работникът в стъкларското производство из­
пълнява следните задачи: 
 участва в подготовката на суровините и ма­
териалите за технологичния процес;
 участва в транспортиране на суровините и 
материалите до съответните технологични цехове, 
площадки или работни помещения;
 поддържа в изправност техническите средства, 
с които работи при подготовка и транспорт на 
суровини и материали;
 работи с машини за вдухване и формоване 
на разтопено стъкло; 
 участва в производство на плоско стъкло, 
стъклени тръби, стъклени влакна или вата;
 поддържа чистота на работното място – цех, 
площадка, складови помещения; 
 осъществява своята трудова дейност при 
спазване на изискванията за опазване на окол­
ната среда.
Умението за работа в екип е важно изискване 
в условията на работна среда, свързана с рискови 
фактори – високи температури, непрекъснатост на 
технологичния процес, токсични вещества, високо 
налягане и др. Като част от работния екип той 
трябва да създава добри работни взаимоотношения, 
да бъде коректен и лоялен към фирмата.
При изпълнение на своите задължения работ­
никът е изложен на вредни влияния, което налага 
използването на защитно облекло и екипировка 
като безопасни обувки, защитни очила, ръкави­
ци, каска, шлемофони, шумозаглушители и др. 
По време на работа той трябва да е отговорен 
за своето здраве и здравето и безопасността на 
своите колеги.
Кандидатът за обучение по професията „Работ­
ник в стъкларското производство“ трябва да бъде 
физически годен и психически здрав да упражнява 
професията, което се удостоверява с медицинско 
свидетелство. Ако по време на обучението в здра­
вословното състояние на обучавания настъпят 
промени, трябва да се извърши нов медицински 
преглед.
2.2. Възможности за продължаване на профе­
сионалното обучение
Придобилият първа степен на професионал­
на квалификация по професията „Работник в 
стъкларското производство“ може да продължи 
обучението си за придобиване на втора степен 
на професионална квалификация по професията 
„Оператор в силикатните производства“, специал­
ност „Технология на стъкларското производство“, 
или на трета степен по професията „Технолог в 
силикатните производства“, специалност „Техноло­
гия на стъкларското производство“, ако отговаря 
на изискванията за входящо минимално образо­
вателно равнище.
2.3. Възможности за професионална реализация 
съгласно Националната класификация на профе­
сиите и длъжностите (НКПД) в Република Бълга­
рия, утвърдена със Заповед № 742 от 27.12.2005 г.; 
Заповед № 416 от 08.06.2006 г.; Заповед № 884 
от 07.11.2006 г.; Заповед № 969 от 28.12.2007 г.; 
Заповед № 01/1114 от 30.12.2008 г. на министъра 
на труда и социалната политика – лицата, при­
добили първа степен на професионална квалифи­
кация по професията „Работник в стъкларското 
производство“, могат да заемат длъжността 7322 
Производители, резачи, шлифовчици и работници